**Pielisjoen koulu** on Joensuun Sirkkalassa toimiva peruskoulun yläkoulu (luokka-asteet 7-9). Pielisjoen koulussa työskentelee noin 50 opettajaa ja opiskelee noin 550 peruskoululaista. Koulun rehtori on Jouni Partti.

Pielisjoen koulussa toimivat Joensuun yläkoulujen LUMA- eli luonnontieteiden ja matematiikan -luokat. Suomen ensimmäinen peruskoulun oppilaskunta perustettiin Pielisjoen koululle vuonna 1976 nimellä Karsikon yläasteen koulun oppilaskunta. Koulun oppilaat tulevat pääosin Karsikon alakoulusta. Oppilasmäärä on kasvanut voimakkaasti 2020-luvun alkuvuosina.

Painotukset ja hankkeet
-----------------------

Pielisjoen koulussa pyritään panostamaan koulutyön säännöllisyyteen sekä hyviin opiskelutottumuksiin ja toimintatapojen ohjaamiseen. Syksyllä 2023 koulussa aloitti työelämäpainotteinen perusopetusohjelma.

### Musiikkiluokat

Pielisjoen koulussa musiikkiluokilla opiskeli lukuvuonna 2010–2011 45 8. ja 9. musiikkiluokan oppilasta. Seitsemänsille luokille musiikkiluokkaa ei järjestetty lukuvuonna 2010–2011 liian vähäisen hakijamäärän takia. Musiikkiluokkien tavoitteena on lisätä musiikillista ilmaisua, esiintymistä ja musiikkiin liittyvien teknisten laitteiden hyödyntämistä. Musiikkiluokat esiintyvät juhlissa sekä erilaisissa tapahtumissa koulussa ja sen ulkopuolella. Pielisjoen koulussa ei ole enää viime vuosina ollut musiikkiluokkia vähäisen oppilasmäärän vuoksi.

### LUMA-painotteiset luokat

Pielisjoen koulussa toimivat LUMA-painotteiset eli luonnontiede-matematiikka-painotteiset luokat. Lukuvuonna 2009–2010 7. luokan teemana oli vesi, 8. luokan metsä, paine, lentäminen sekä avaruus ja 9. luokalla ympäristötutkimukset, teknologia ja fysiikan työpajakurssi.

### Vihreä Lippu -toiminta

Ympäristökasvatus on yksi Pielisjoen koulun keskeisistä aihekokonaisuuksista. Vuonna 2007 syksyllä koulu liittyi Suomen Ympäristökasvatuksen Seuran (Sykse) kordinoimaan Vihreä lippu -ohjelmaan. Lukuvuonna 2007–2008 teemana oli kierrätys ja jätteen määrän vähentäminen. Tuloksena Sykse myönsi Pielisjoen koululle Vihreän lipun keväällä 2008.

Oppilaskunta
------------

Pielisjoen koulussa on ollut oppilaskunta jo vuodesta 1976 asti. Suomen ensimmäinen peruskoulujen oppilaskunta perustettiin Pielisjoen kouluun jo vuonna 1976 nimellä Karsikon yläasteen koulun oppilaskunta. Oppilaskuntaan kuuluu jokainen Pielisjoen koulun oppilas, mutta oppilaskunnan hallitukseen kuuluu jokaiselta luokalta varsinainen edustaja ja varaedustaja, eli luokan vanhin ja luokan varavanhin, jotka oppilaat ovat luokassa äänestäneet oppilaskunnan hallitukseen.

Historiaa
---------

Koulu sai perustamisluvan 10. toukokuuta 1962. Se toimi vuodesta 1962 peruskoulu-uudistukseen asti nimellä Pielisjoen yhteiskoulu. Yksityinen oppikoulu toimi aluksi viisiluokkaisena ja sai laajentumisluvan 8-luokkaiseksi 1965. Vuonna 1974 koulun nimi muuttui Karsikon yläasteeksi. 1990-luvulla nimeksi tuli Pielisjoen koulu. 

Koulun opetus siirrettiin vuonna 2019 Karsikosta Sirkkalassa sijaitsevaan koulukiinteistöön.

Lähteet
-------

1. 1 2 3 4 5 6  Pielisjoen koulu Joensuun kaupunki, joensuu.fi. Viitattu 17.9.2023.
2. 1 2  Esi- ja perusopetuksen sekä lisäopetuksen oppilaat luokittain (xlsb (Excel)) (tieto löytyy klikkaamalla opetuksen järjestäjää "Joensuun kaupunki") Opetushallituksen tilastopalvelu Vipunen, vipunen.fi. Viitattu 17.9.2023.
3. 1 2  Jouki Väinämö: Pielisjoen koulun lukuvuosi alkaa Sirkkalassa  8.8.2019. Yleisradio, yle.fi. Viitattu 17.9.2023.
4. 1 2  Pielisjoen koulu muuttaa Karsikosta Sirkkalaan jo syyslukukauden alussa - korjaustyöt vielä osittain kesken (Tilaajille)  5.8.2019. Karjalainen, karjalainen.fi. Viitattu 17.9.2023.
5. ↑  Pielisjoen koulu Joensuun kaupunki via peda.net. Viitattu 17.9.2023.
6. ↑  Pielisjoen koulu muuttaa Sirkkalaan näillä näkymin syksyllä 2019 *Yle Uutiset*. Viitattu 17.8.2019.
7. ↑  Eveliina Puusa: Pielisjoen koulussa alkaa syksyllä työelämäpainotteinen valinnaisaine – "Tämä toimii kuin puskaradio" (Tilaajille)  2.5.2023. Karjalainen, karjalainen.fi. Viitattu 17.9.2023.
8. ↑  Jouki Väinämö: Pielisjoen koulu muuttaa Sirkkalaan näillä näkymin syksyllä 2019  25.9.2018. Yleisradio, yle.fi. Viitattu 17.9.2023.
9. ↑  Jaana Kainulainen: Oppilaitos Luovi ja liki 300 ihmisen yhteisö muuttamassa Joensuun Karsikkoon  17.9.2020. Yleisradio, yle.fi. Viitattu 17.9.2023.

Aiheesta muualla
----------------

* Pielisjoen koulun kotisivut.
* Juhanalan koulu lakkautetaan vuonna 2012 (30.5.2011, päivitetty 11.4.2012) (yle.fi)